
Ehitusloa väljastamine 

1. ASJAOLUD JA MENETLUSE KÄIK
Läbivaatamiseks laekus Kangelaste pr 35 elektrialajaamast kuni Kangelaste pr 29 maakaabelliini ehitamiseks ja Kangelaste pr 29 alajaama püstitamiseks õigesti vormistatud ehitusloa taotlus koos makstud riigilõivu maksekorralduse koopia ning ehitusprojektiga. Ehitusprojekt vaatasid läbi, kooskõlastasid või kiitsid heaks:

Arhitektuuri- ja Linnaplaneerimise Amet;
Tehnovõrkude valdajad;

Maaomanikud, mille krundid läbib maakaabelliin: Narva linn, Shenon Kinnisvara OÜ. 
2. ÕIGUSLIKUD ALUSED
2.1. Kohaliku omavalitsuse korralduse seadus § 30 lõige 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva linna ehitusmääruse §24  lõige 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.3. Ehitusseaduse § 23 lõige 2 punktide 1, 2, 21 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-is 47 nimetatud projekteerimises pädeva või kontrollitud käesoleva seaduse §-is 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud, esitada energiamärgis ning tasuda riigilõiv.

2.4. Ehitusseaduse § 23 lõige 5 kohaselt ehitusluba teisele isikule kuuluvale kinnisasjale tehnovõrgu või -rajatise ehitamiseks väljastatakse kinnisasja omaniku nõusolekul. 
2.5. Ehitusseaduse § 12 lõige 2 kohaselt ehitusluba ei anna õigust ehitusloale märgitud maaüksuse või ehitise omaniku loata ehitada.

2.6. Ehitusseaduse § 29 lõige 2 punkti 4 ehitise omanik on kohustatud taotlema ehitamise lõpetamisel ehitisele kasutusluba.

2.7. Ehitusseaduse § 29 lõige 21 tehnorajatise omanik on kohustatud teavitama ehitamise alustamisest puudutatud kinnisasja omanikke tähitud kirjaga või isiklikult allkirja vastu.
2.8. Ehitusseaduse § 33 lõige 8 kohaselt võõrale maale ehitatud tehnovõrgu või -rajatise kasutusloa taotlemisel peab tehnovõrgu või -rajatise omanik esitama kinnituse oma omandiõiguse kohta tehnovõrgu või -rajatise suhtes.
3. OTSUS
3.1. Väljastada ehitusluba Kangelaste pr 35 ja Kangelaste pr 29 vahelisel maa alal (Kangelaste pr 35, Ancis Daumani tn 2, Ancis Daumani tänava lõik 1, Kangelaste pr 29) maakaabelliini ehitamiseks ning Kangelaste pr 29 krundil alajaama püstitamiseks.
3.2. Kohustada maakaabelliini omanikku ehitustööde lõpetamisel esitama kasutusloa taotlus koos kinnitusega tehnorajatiste omandiõiguse kohta.
4.  
 RAKENDUSSÄTTED
4.1.  Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest
Tarmo Tammiste

